
24 акта за установени административни нарушения при почти 100 проверки са съставили служители на Северноцентралното държавно предприятие за седмица. 
Актовете са издадени през периода 27.02.-05.03.2017 г. и са изпратени по компетентност до съответните институции за издаването на наказателни постановления. В същия период са издадени и 23 констативни протокола за нарушения срещу неизвестен извършител. Горските служители са установили, че общо 43 плътни кубически метра дървесина е била незаконно отсечена. 
Информацията от териториалните подразделения е както следва:
-	ТП ДГС Севлиево – съставени 6 броя констативни протоколи срещу неизвестен извършител в горски територии – частна собственост като количеството на незаконно отсечената дървесина е 12,1 пл.куб.м.;
-	ТП ДГС Болярка – извършени 53 проверки, в следствие на които са съставени 12 броя констативни протоколи срещу неизвестен извършител като 9 от тях са в горски територии – държавна собственост като количеството на незаконно отсечената дървесина е 14,31 пл.куб.м.; съставени 8 броя АУАН, при които са задържани 2 куб.м. дървесина, 4 броя каруци;
-	ТП ДГС Габрово – съставени 2 броя КП, от които един е за държавна горска територия като количеството на незаконно отсечената дървесина е 1 пл.куб.м.;
-	ТП ДГС Разград - извършени 11 проверки, в следствие на които са съставени 2 броя АУАН по Закона за горите;
-	ТП ДЛС Каракуз - извършени 3 проверки, в следствие на които са съставени 2 броя КП срещу неизвестен извършител и един брой АУАН по Закона за горите;
-	ТП ДГС Сеслав - извършени 13 проверки, в следствие на които са съставени 11 броя АУАН, при които са задържани 15 куб.м. дървесина, 2 броя каруци, 2 броя амуниции и един моторен трион;
-	ТП ДГС Силистра - извършени 17 проверки, в следствие на които са съставени един констативен протокол срещу неизвестен извършител и 2 броя АУАН, при които са задържани 1 куб.м. дървесина.
